《凤栖梧》
金朝·景覃

倦客情悰纷似缕。小院无人，卧听秋虫语。归意已搀新雁去。

晚凉更作潇潇两。

架上秋衣蝇点素。冷菊戎装，尚被春花妒。别有溪山容杖屦。

等閒不许人知处。

作者简介：金华阴人，字伯仁，号渭滨野叟。以病不就举。博极群书。为人诚实乐易。隐居西阳里，以种树为业。落拓嗜酒，醉则浩歌。晚年长于《易》。有文集。